ఆలోచనా తరంగాలు: M.N.Roy జాతకంలో నాస్తిక - మానవతా యోగాలు
మొన్న 21 తేదీ ఎమ్మెన్ రాయ్ పుట్టినరోజు.రాడికల్ హ్యూమనిజం సిద్ధాంతాన్ని సృష్టించి నమ్మిన ఈయన అందరు కమ్యూనిస్టుల లాగే జాతకాలనూ జ్యోతిష్యాన్నీ నమ్మేవాడు కాదు.అయితే ఒకరు నమ్మినా నమ్మకున్నా విశ్వసత్యాల కొచ్చిన భంగం ఏమీలేదు. సూర్యుడినీ చంద్రుడినీ మనం నమ్మకుంటే వారికేమీ నష్టం లేదు. నమ్మినంత మాత్రాన వారికొరిగే లాభమూ లేదు. పల్లెటూళ్ళలో ఒక సామెత వినిపిస్తుంది.'చెరువు మీద అలిగి నీళ్ళు తెచ్చుకోకపోతే ఎవరికీ నష్టం?'అని.
ఈయన ఒక మేధావి అనడంలో ఎటువంటి అనుమానమూ లేదు.అయితే అందరు మేధావుల లాగే ఈయనా చాలా విషయాలలో పప్పులో కాలేశాడు. ప్రపంచంలో ఉన్న అన్ని విషయాలూ శాస్త్రాలమీద వారికి అంతా తెలిసినట్లుగా తీర్పులు తీర్చడమే చాలామంది మేధావులు చేసిన పిచ్చిపని. నాకు ఫిజిక్స్ బాగా తెలుసు కనుక ఇక ప్రపంచంలోని అన్ని సబ్జెక్టుల మీదా నేను చెప్పే తీర్పే కరెక్ట్ అని నేనంటే ( ఆ సబ్జేక్ట్లులు నేను అధ్యయనం చేసినా చెయ్యకున్నా) అదెంత హాస్యాస్పదంగా ఉంటుంది? ఈ మేధావుల వాదనా అలాగే ఉంటుంది.నేను పొలిటికల్ సైన్స్ చదివిన రోజుల్లో మిగిలిన పొలిటికల్ తత్వవేత్తల సిద్ధాంతాలతో పాటు రాయ్ యొక్క 'రాడికల్ హ్యూమనిజం' గురించి కూడా చదివాను.
రాయ్ ఇలా అన్నారు."జాతకాల మీద నాకు నమ్మకం లేదు. ఒకవేళ మార్క్స్ తనంతట తాను జాతకం చెప్పినా నేను నమ్మను".ఆయన నమ్మకాలు ఆయన వ్యక్తిగతమైనవి.నమ్మకం అనేది అనుభవం నుంచీ పరిశీలన నుంచీ కలగాలి.ఒక సబ్జెక్టులో ఈ రెండూ లేనప్పుడు దానిమీద నమ్మకాలూ అభిప్రాయాలూ ఏలా ఏర్పడతాయో నాకెప్పటికీ అర్ధం కాదు. మనకొక విషయం మీద పరిశీలనా అనుభవమూ లేనప్పుడు దానిపట్ల ఏ భావమూ లేకుండా తటస్తంగా ఉండటమే నిజమైన మేధావి లక్షణం.
సరే ఆ విషయం అలా ఉంచి, ఆయనకున్న కమ్యూనిస్ట్ భావాల గురించి,మత వ్యతిరేక భావాల గురించి ఒక్కసారి ఆయన జాతకం ఏమంటున్నదో చూద్దాం.ఎందుకంటే ఆయన నమ్మినా నమ్మకున్నా జ్యోతిష్యవిజ్ఞానం అబద్దం చెప్పదు. ఆ విషయం న్యూయార్క్ లైబ్రరీలో కూచుని ఆయన చదివిన పాశ్చాత్యగ్రంధాలవల్ల ఆయనకు తెలిసి ఉండకపోవచ్చు.అది ఆయన తప్పు కాదు.
ఈయన జనన సమయం తెలియలేదు.అయినా పరవాలేదు.జనన తేదీ తెలుసు.ఈయన 21-3-1887 న కలకత్తా దగ్గర లోని అర్బెలియా అనే ఊళ్ళో ఒక బ్రాహ్మణ కుటుంబంలో పుట్టాడు. కొన్ని ప్రత్యెక సింపుల్ విధానాలు ఉపయోగించి ఈయన జాతకాన్ని ఒక్కసారి పైపైన పరిశీలిద్దాం.
ఈయన జాతకంలో ఆత్మకారకుడు శని అయ్యాడు. కారకాంశ మేషం అయింది.అక్కణ్ణించి గురువు సప్తమంలో ఉన్నాడు.కనుక ఈయనకు సాంప్రదాయ మతం అంటే గిట్టదని క్లియర్గా కనిపిస్తున్నది.
ఈయన జాతకంలో 'ఏకాకి గ్రహం' (lonely planet) శని అయ్యాడు.అంటే ఈయన బాగా లోతైన చింతనాపరుడన్న విషయం కనిపిస్తున్నది.అంతేగాక ఈయన సామాన్యజనం గురించిన ఆలోచన లోనే జీవితమంతా గడుపుతాడు అని సూచన కూడా ఉన్నది.
ఈయన జాతకంలో గురువు బుధుడు వక్రించి ఉన్నారు.అంటే మతానికి ఈయన దూరం అని ఇంకొక సూచన ఉన్నది.అలాగే ఈయన మేధావి అయినప్పటికీ ఆ తెలివితేటలు పెద్దగా ఎవరికీ ఉపయోగపడవు(కనీసం ఆయనక్కూడా)అనీ సూచన ఉన్నది.అందుకే ఈయన కమ్యూనిష్టులలో కూడా మైనార్టీ అయ్యాడు.వారిలో కూడా స్టాలిన్ వంటి వారితో ఈయనకు శత్రుత్వం ఉన్నది.కమ్యూనిజం కూడా కేంద్రీకృత అధికారంతో ఇంకొక రాచరికవ్యవస్థగా మారడాన్ని ఈయన వ్యతిరేకించాడు.కాని చాలా కమ్యూనిష్టు పార్టీలలోనూ దేశాలలోనూ అదే జరిగింది.కమ్యూనిజం అయినా ఇంకే 'ఇజం' అయినా ప్రాధమికంగా మానవ మనస్తత్వంలో మార్పెలా వస్తుంది?దానికి నిజమైన మతమే మార్గం.
రవిబుధులిద్దరూ చాలా దగ్గరగా ఇద్దరూ శనినక్షత్రంలో ఉండటం వల్లా,ఆశని నవాంశలో నీచస్తితిలో ఉండటం వల్లా ఒక విషయం గోచరిస్తున్నది.ఈయన తెలివితేటలను సామాన్యజనం కోసమే వెచ్చిస్తాడు. కాని ఈ వ్యవహారం వల్ల చివరికి ఈయనకు ఏమీ ఉపయోగం ఉండదు అన్న విషయం తెలుస్తున్నది.ఇతనికి జనసందోహంతో తీరని కర్మ చాలా ఉన్నది. అందుకే జీవితమంతా జనాన్ని గురించి ఆలోచిస్తూ గడిపాడు.
రవి బుధులకు తోడుగా కుజుడు ఉండటం వల్ల ఈయన వాదనలోనూ తర్కంలోనూ చాలా మొండిమనిషి అనీ,తనకు దొరికిన కుందేలుకు రెండే కాళ్ళని గట్టిగా వాదిస్తాడని తెలుస్తున్నది.
నీచస్థితిలో ఉన్న వక్రబుధునితో కుజుని కలయిక నాస్తిక యోగాన్నిస్తుంది.ఈ యోగం ఈయన జాతకంలో ఉండటం క్లియర్ గా చూడవచ్చు. ఈ యోగం ఉన్నవారు వారికి తెలిసిన కొద్ది సమాచారాన్ని జెనరలైజ్ చేసుకుని దానికి కుతర్కాన్ని జోడించి అభిప్రాయాలు ఏర్పరచుకుంటారు.వీరికి వక్రగురువు అష్టమంలో ఉండటం ఈ యోగానికి ఇంకా బలాన్నిచ్చింది.
వక్ర గురువు నవాంశలో నీచస్తితిలో ఉండటం వల్ల కూడా సాంప్రదాయ మతం అంటే ఈయనకు గిట్టదని అర్ధం అవుతున్నది.
చంద్రుడు కేతువుతో కలిసి శనిరాశిలో ఉండటం వల్ల మానవతా వాదమైన రాడికల్ హ్యూమనిజాన్ని స్థాపించాడని కనిపిస్తున్నది.దీనికి కారణం ఆయన వయసులో ఉన్నపుడు ఆయన్ను ప్రభావితం చేసిన వివేకానంద,అరవిందుల భావాలే.
ఒక మనిషికి మతం అంటే పడక పోవచ్చు.కాని మానవత్వం అనేదానిని అతను ప్రేమించవచ్చు.వివేకానందుడు దీనినే అసలైన మతం అన్నాడు.ఈయన జాతకంలో చంద్ర కేతువులూ శనీ ప్రభావం వల్ల ఈయన ఒక మానవతావాదిగా మారాడు.నిజమైన మతంలో మానవతావాదం అంతర్లీనంగా ఉండాలి.అది లేని మతం ఆ పేరుకు తగదు.
ఉదాహరణకి,చాదస్తపు మతవాదులన్నా పురోహితులన్నా నాకూ పడదు.అయితే ఆ పడకపోవడానికి కారణాలు మతపరమైనవి కావు. వారిలో మానవత్వం లేకపోవడం,అహంకారం ఎక్కువగా ఉండటం మాత్రమే వారంటే నాకు అసహ్యాన్ని కలిగిస్తుంది.అంతమాత్రం చేత నేను నాస్తికుణ్ణి ఎలా అవుతాను?
మానవత్వం అనే పునాది మీదనే నిజమైన మతం కట్టబడాలి అని నేనూ నమ్ముతాను.అహంకారంతో నిండిన ఒక పురోహితుడిని నేను దూరంగా ఉంచుతాను.అదే అహంకారం లేకుంటే ఒక సామాన్యుడిని కూడా నేను స్నేహితుడిగా అంగీకరిస్తాను.ఇదే నిజమైన మతం అని రాయ్ నమ్మినట్లైతే నా దృష్టిలో రాయ్ నిజమైన మతవాదే.
ఈయన ఎప్పుడూ నమ్మని జ్యోతిష్య శాస్త్రం ఈయన జీవితాన్ని సరిగ్గా బొమ్మ గీసినట్లు చూపించడమే ఒక విచిత్రం.దీనివల్ల ఆయన నమ్మకం గురించి ఏమి రుజువౌతున్నదో నేను మళ్ళీ విశదీకరించడం అనవసరం అనిపిస్తున్నది.
పామును నేను నమ్మను అని ఒకరన్నంత మాత్రాన అతనిమీద పాము విషం పనిచెయ్యకుండా ఆగిపోదు.ఔషధాన్ని నమ్మని వారికి కూడా సేవించిన ఔషధం పనిచేస్తుంది.ఆ రోగాన్ని నయం చేస్తుంది.అలాగే జ్యోతిషాన్ని నమ్మని వారి జాతకంలో కూడా వారి మనస్తత్వమూ నమ్మకమూ చక్కగా కనిపిస్తూ ఉంటుంది.ఆబ్జెక్టివ్ సత్యాలకూ మనం అనేక కారణాలవల్ల ఏర్పరచుకునే సబ్జెక్టివ్ అభిప్రాయాలకూ చాలాసార్లు పొంతన ఉండదు.
కమ్యూనిష్టులలో కూడా ప్రజలను మోసం చేసి ఆస్తులు కూడబెట్టిన దొంగ కమ్యూనిష్టులున్నట్లే జ్యోతిష్కులలో కూడా మోసగాళ్ళు ఉండవచ్చు.కాని జ్యోతిష్య శాస్త్రం అబద్దం కాదు.దీనిని అధ్యయనం చేస్తే ఈ విషయం తెలుస్తుంది.
సత్యానికీ నమ్మకానికీ సంబంధం లేదు.మన నమ్మకం సత్యాధారం కావచ్చు కాకపోవచ్చు.కానీ మన నమ్మకంలోనే లొసుగు ఉన్నప్పుడు ఆ నమ్మకమే వేదం అంటే మాత్రం హాస్యాస్పదం గా ఉంటుంది.
alochana taramgaalu: M.N.Roy jaatakamlo naastika - manavata yogalu
monna 21 tedee emmen raay puttinaroju.radical humunism siddhaantaanni srushtinchi nammina eeyana andaru kamyuunistula lage jaatakaalanuu jyotishyaannii nammevaadu kaadu.ayithe okaru nammina nammakunna vishwasatyaala kochina bhangam emeeledu. suuryudinii chandrudini manam nammakunte vaarikemi nashtam ledu. namminanta maatraana vaarikorige laabhamuu ledu. palletoollalo oka saameta vinipistundi.'cheruvu meeda aligi neellu techukokapothe evariki nashtam?'ani.
eeyana oka medhavi anadamlo etuvanti anumaanamuu ledu.ayithe andaru medhavula lage eeyanaa chala vishayaalalo pappulo kaalesaadu. prapanchamlo unna anni vishayaaluu saastraalameeda vaariki antaa telisinatlugaa teerpulu teerchadame chaalaamandi medhaavulu chesina picchipani. naaku fizics baga telusu kanuka ika prapanchamloni anni sabjektula meeda nenu cheppe teerpe correct ani nenante ( aa sabjektlulu nenu adhyayanam chesina cheyyakunna) adenta haasyaaspadamgaa untundi? ee medhavula vaadanaa alaage untundi.nenu political sains chadivina rojullo migilina political tatvavettala siddhaantaalatoe paatu raay yokka 'radical humunism' gurinchi kuudaa chadivaanu.
raay ilaa annaru."jaatakaala meeda naaku nammakam ledu. okavela marks tanantata taanu jaatakam cheppina nenu nammanu".aayana nammakaalu aayana vyaktigatamainavi.nammakam anedi anubhavam nunchi pariseelana nunchi kalagali.oka sabjectulo ee rendoo lenappudu daanimeeda nammakaaluu abhipraayaaluu elaa erpadatayo naakeppatikii ardham kaadu. manakoka vishayam meeda pariseelanaa anubhavamuu lenappudu daanipatla e bhaavamuu lekunda tatastamgaa undatame nijamaina medhavi lakshanam.
sare aa vishayam alaa unchi, aayanakunna communist bhavala gurinchi,matha vyatireka bhavala gurinchi okkasari aayana jaatakam emantunnado chuddam.endukante aayana nammina nammakunna jyotishyavignaanam abaddam cheppadu. aa vishayam neuark librarilo kuuchuni aayana chadivina paaschaatyagrandhaalaval aayanaku telisi undakapovachhu.adhi aayana tappu kaadu.
eeyana janana samayam teliyaledu.aina paravaledu.janana tedee telusu.eeyana 21-3-1887 na kalakatta daggara loni arbelia ane oollo oka brahmana kutumbamlo puttaadu. konni pratyeka simpul vidhaanaalu upayoginchi eeyana jaatakaanni okkasari paipaina pariseeliddaam.
eeyana jaatakamlo aatmakaarakudu sani ayyadu. karakansa mesham ayindi.akkanninchi guruvu saptamamlo unnaadu.kanuka eeyanaku saampradaaya matham ante gittadani clierga kanipistunnadi.
eeyana jaatakamlo 'ekaki graham' (lonely planet) sani ayyadu.ante eeyana baga lotaina chintanaparudanna vishayam kanipistunnadi.antegaaka eeyana saamaanyajanam gurinchina aalochana lone jeevitamantaa gaduputaadu ani suuchana kuudaa unnadi.
eeyana jaatakamlo guruvu budhudu vakrinchi unnaaru.ante mataaniki eeyana dooram ani inkoka suuchana unnadi.alaage eeyana medhavi ayinappatiki aa telivitetalu peddagaa evariki upayogapadavu(kaneesam ayanakkuda)any suuchana unnadi.anduke eeyana kamyoonishtulalo kuudaa minarty ayyadu.vaarilo kuudaa stallin vanti vaaritho eeyanaku satrutvam unnadi.communism kuudaa kendreekruta adhikaaramtho inkoka raacharikavyavasthagaa maaradaanni eeyana vyatirekinchaadu.kaani chala kamyoonishtu paartiilaloonuu deshaalaloonuu adhe jarigindi.communism aina inke 'ijam' aina praadhamikamgaa manava manastatvamlo marpela vastundi?daaniki nijamaina matame maargam.
ravibudhuliddaruu chala daggaragaa iddaruu saninakshatramlo undatam valla,aashani navaamsalo neechastitilo undatam valla oka vishayam gocharistunnadi.eeyana telivitetalanu saamaanyajanam kosame vecchistaadu. kaani ee vyavahaaram valla chivariki eeyanaku emi upayogam undadu anna vishayam telustunnadi.itaniki janasandohamto teerani karma chala unnadi. anduke jeevitamantaa janaanni gurinchi aalochistuu gadipadu.
ravi budhulaku thodugaa kujudu undatam valla eeyana vaadanaloonuu tarkamloonuu chala mondimanishi any,tanaku dorikina kundeluku rende kaallani gattigaa vaadistaadani telustunnadi.
neechasthitilo unna vakrabudhunitho kujuni kalayika naastika yogaannistundi.ee yogam eeyana jaatakamlo undatam clier gaa chudavachhu. ee yogam unnavaaru vaariki telisina koddi samaachaaraanni generalise chesukuni daaniki kutarkaanni jodinchi abhipraayaalu erparachukuntaaru.veeriki vakraguruvu ashtamamlo undatam ee yoganiki inka balaannichindi.
vakra guruvu navaamsalo neechastitilo undatam valla kuudaa saampradaaya matham ante eeyanaku gittadani ardham avutunnadi.
chandrudu ketuvuto kalisi saniraasilo undatam valla manavata vaadamaina radical humunijanni sthaapinchaadani kanipistunnadi.deeniki kaaranam aayana vayasulo unnapudu aayannu prabhaavitam chesina vivekaananda,aravindula bhavale.
oka manishiki matham ante padaka povachu.kaani maanavatvam anedaanini atanu preminchavacchu.vivekaanandudu deenine asalaina matham annadu.eeyana jaatakamlo chandra ketuvuluu shanee prabhaavam valla eeyana oka maanavataavaadigaa maaraadu.nijamaina matamlo maanavataavaadam antarleenamgaa undaali.adhi laeni matham aa peruku tagadu.
udaaharanaki,chaadastapu matavaadulannaa purohitulanna naakuu padadu.ayithe aa padakapovadaaniki kaaranaalu mataparamainavi kaavu. vaarilo maanavatvam lekapovadam,ahankaram ekkuvagaa undatam matrame varante naaku asahyaanni kaligistundi.antamaatram chetha nenu naastikunni ela avutaanu?
maanavatvam ane punaadi meedane nijamaina matham kattabadaali ani nenuu nammutaanu.ahankaaramtho nindina oka purohitudini nenu dooramgaa unchutaanu.adhe ahankaram lekunte oka saamaanyudini kuudaa nenu snehitudigaa angeekaristaanu.ide nijamaina matham ani raay namminatlaite naa drushtilo raay nijamaina matavade.
eeyana eppuduu nammani jyotishya saastram eeyana jeevitaanni sarigga bomma geesinatlu choopinchadame oka vichitram.deenivalla aayana nammakam gurinchi emi rujuvoutunnado nenu mallee visadeekarinchadam anavasaram anipistunnadi.
paamunu nenu nammanu ani okarannanta maatraana atanimeeda paamu visham panicheyyakundaa aagipodu.aushadhaanni nammani vaariki kuudaa sevinchina aushadham panichestundi.aa rogaanni nayam chestundi.alaage jyotishaanni nammani vaari jaatakamlo kuudaa vaari manastatvamuu nammakamuu chakkaga kanipistuu untundi.abjective satyaalakuu manam aneka karanalavalla erparachukune subjective abhipraayaalakuu chaalaasaarlu pontana undadu.
kamyoonishtulalo kuudaa prajalanu mosam chesi aastulu koodabettina donga kamyoonishtulunnatla jyotishkulalo kuudaa mosagallu undavacchu.kaani jyotishya saastram abaddam kaadu.deenini adhyayanam cheste ee vishayam telustundi.
satyaanikii nammakaanikii sambandham ledu.mana nammakam satyaadhaaram kaavachhu kakapovachhu.cony mana nammakamlone losugu unnappudu aa nammakame vedam ante maatram haasyaaspadam gaa untundi.